Քաքորթոք

**Քաքորթոք** (), նաև **Յուլիանեհոբ** (), քաղաք է Գրենլանդիայի հարավ-արևմտյան ափին։ 2009 թվականից Քաքորթոքը ընդգրկված է Գրենլանդիայի նոր վարչական միավորի՝ Կույալեք կոմունայի կազմում և հանդիսանում է դրա վարչական կենտրոնը։ Մինչև 2009 թվականը քաղաքը եղել է  Քաքորթոք վարչական միավորի կենտրոնը։

## Ընդհանուր տեղեկություններ
3100 բնակչությամբ Քաքորթոքը Գրենլանդիայի չորրորդ ամենամեծ քաղաքն է և Գրենլանդիայի հարավային մասի ամենամեծը։ Այն հարավից սահմանակից է Նանորտալիկին, հյուսիսից՝ Նարսակին և Իվիտուուտը։ Համայնքի ընդհանուր բնակչությունը 2025 թվականին կազմել է 3․069 մարդ։

Քաքորթոքն ունի գիմնազիա, առևտրային քոլեջ և ժողովրդական արհեստների կենտրոն։ Աշխատատեղեր են ապահովում նավաշինարանը և կաշվեգործարանը՝ Գրեյթ Գրենլանդ Գարվերին, որը Գրենլանդիայում միակն է, որը արտադրում է նորաձև մորթյա հագուստ։ 

Տրանսպորտային կապը իրականացվում է ուղղաթիռային հարթակի միջոցով, որտեղից թռիչքներ են կատարվում դեպի Նարսարսուակ։ Քաղաքում բացի ուղղաթիռային կայանից կա նաև ինքնաթիռների համար նախատեսված օդանավակայան։ Քաքորթոքում օդանավակայան կառուցելու հարցը քննարկվում է երկար տարիներ, սակայն բախվում է բնապահպանների հակազդեցությանը։ Վերջին տեղեկություններով նոր օդանավակայանը նախատեսվում է բացել 2026 թվականին։

Քաղաքում կա նաև նավահանգիստ, որտեղ գործում է «Arctic Umiaq Line» լաստանավը։ Այլ բնակավայրերի հետ ավտոմոբիլային ճանապարհներ չկան, ինչպես Գրենլանդիայի մնացած մասում։ Ցամաքային ճանապարհորդությունները հնարավոր են ամենագնաց մեքենաներով, իսկ ձմռանը՝ ձնագնացներով։

## Պատմություն
Ժամանակակից Քաքորտոքը հիմնադրվել է նորվեգացի վաճառական Անդերս Օլսենի կողմից 1775 թվականին և անվանվել է Յուլիանեհոբ (Julianehåb)՝ ի պատիվ դանիական թագուհի Յուլիանա Մարիա Բրաունշվայգ-Վոլֆենբյուտելցիի։

Քաղաքի շրջակայքում պահպանվել են X-XV դարերի գրենլանդական նորմանների Արևելյան բնակավայրի բնակելի տների ավերակներն ու հիմքերի մնացորդները։

## Տեսարժան վայրեր

Քաղաքում, շուկայի հրապարակի մոտ, գտնվում է շատրվան, որը պատրաստված է ջուր արտաշնչող կետերի տեսքով։ Երկար ժամանակ այն Գրենլանդիայի միակ շատրվանն էր, մինչև Սիսիմիուտում ևս մեկի կառուցումը։ Շուկայի հրապարակը, որի հարևանությամբ կան նաև շուրջ երկու դար հնություն ունեցող շենքեր (ներկայում օգտագործվում են որպես թանգարաններ), գտնվում է նավահանգստի մոտ։

1993-ից 1994 թվականներին Քաքորթոքցի նկարիչ Ակա Հյոգը և 18 այլ սկանդինավյան նկարիչներ ղեկավարել են «Քար և մարդ» նախագիծը, որը նախատեսված էր քաղաքը բացօթյա արվեստի պատկերասրահի վերածելու համար: Ֆինլանդիայից, Շվեդիայից, Նորվեգիայից, Իսլանդիայից և Գրենլանդիայից տասնութ նկարիչ քաղաքի ժայռերի վրա փորագրել են 24 քանդակ: Այսօր քաղաքում կա ավելի քան 40 քանդակ, որոնք բոլորը «Քար և մարդ» ցուցահանդեսի մաս են կազմում։

Շենքը, որտեղ այժմ տեղակայված է Քաքորթոքի թանգարանը, սկզբում եղել է քաղաքի դարբնոցը։ Տունը կառուցվել է դեղին քարից և թվագրվում է 1804 թվականին։ Պատմական գաղութային նավահանգստում և  ամբողջ Քաքորթոքում, ամենահին կանգուն շենքը 1797 թվականի սև ձյութապատ գերանե շենքն է։ Շենքը նախագծվել է դանիացի թագավորական ճարտարապետ Կիրկերուպի կողմից, նախապես հավաքվել է Դանիայում, մասերի բաժանվել Քաքորթոքի մոտ, ապա վերակառուցվել։

## Կլիմա
Քաքորթոքն ունի ծովային ազդեցությամբ բևեռային կլիմա (ET)՝ ցուրտ, ձյունառատ ձմեռներով և զով ամառներով։ Գրենլանդիայի Հարավային ծայրում մշտական ցրտահարություն չկա։ Իր հարաբերական ջերմության շնորհիվ, համեմատած այլ բնակավայրերի հետ, մի քանի ծառերի պուրակներ այժմ կարող են ծաղկել և գոյատևել պաշտպանված վայրերում, ինչը Կակորտոկը դարձնում է Գրենլանդիայի այն սակավաթիվ քաղաքներից մեկը, որն ունակ է պահպանել նման միջավայր:  Ձմեռները շատ ավելի մեղմ են, քան նույն լայնությունների վրա գտնվող Հյուսիսային Ամերիկայի մայրցամաքային ափամերձ շրջաններում՝ ծովային ազդեցության պատճառով։ Այդ պատճառով կլիմայի սեզոնային տատանումները այսքան հյուսիսային դիրքի համար փոքր են։

## Քույր քաղաքներ
* Օրհուս, Դանիա

## Արտաքին հարաբերություններ
Լատվիայի կառավարությունը հյուպատոսություն ունի Քաքորթոքում, որը ներկայացնում է Լատվիան Գրենլանդիայում:

## Ծանոթագրություններ

## Արտաքին հղումներ
* Портал Какортока
* qaqortoq.gl Веб-сайт муниципалитета Какортока (ограниченная информация на английском)
* www.greenland.com Greenland.com о Какортоке.
* www.qaq.gl Туризм в Какортоке
* www.sulisartut.gl Сулиссартут Хойсколиат — профессиональное училище.

Կատեգորիա:1774 թվականին հիմնադրված բնակավայրեր
Կատեգորիա:1774 հիմնադրումներ Հյուսիսային Ամերիկայում
Կատեգորիա:1775 թվականին հիմնադրված բնակավայրեր
Կատեգորիա:Գրենլանդիա
Կատեգորիա:Գրենլանդիայի քաղաքներ
Կատեգորիա:Նավահանգստային քաղաքներ